ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιουνίου 1996 για τον καθορισμό των ειδικών όρων εισαγωγής των προϊόντων της αλιείας και της υδατοκαλλιέργειας καταγωγής Μαυριτανίας (Κείμενο που παρουσιάζει ενδιαφέρον για τον ΕΟΧ) (96/425/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/493/ΕΟΚ του Συμβουλίου, της 22ας Ιουλίου 1991, για τον καθορισμό των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων (1), όπως τροποποιήθηκε τελευταία από την οδηγία 95/71/ΕΚ (2), και ιδίως το άρθρο 11,

Εκτιμώντας:

ότι μια ομάδα εμπειρογνωμόνων της Επιτροπής μετέβη στη Μαυριτανία για να διαπιστώσει ότι τηρούνται οι όροι παραγωγής, αποθήκευσης και αποστολής των αλιευτικών προϊόντων με προορισμό την Κοινότητα 7

ότι οι προδιαγραφές της νομοθεσίας της Μαυριτανίας όσον αφορά την επιθεώρηση και τον υγειονομικό έλεγχο των αλιευτικών προϊόντων μπορούν να θεωρηθούν ως ισοδύναμες με εκείνες που καθορίζονται από την οδηγία 91/493/ΕΟΚ 7

ότι το «Ministθre des Pκches et de l'Ιconomie Maritime - Centre National de Recherches Ocιanographiques et des Pκches - Dιpartement Valorisation et Inspection Sanitaire (MPEM - CNROP - DVIS)» στη Μαυριτανία είναι σε θέση να επαληθεύει με αποτελεσματικό τρόπο την εφαρμογή της ισχύουσας νομοθεσίας 7

ότι οι διαδικασίες πιστοποίησης που αναφέρονται στο άρθρο 11 παράγραφος 4 στοιχείο α) της οδηγίας 91/493/ΕΟΚ καλύπτουν τον ορισμό υποδείγματος πιστοποιητικού, την επιλογή της γλώσσας ή των γλωσσών στην οποία πρέπει αυτό να συντάσσεται καθώς και την επιλογή της ιδιότητας του υπογράφοντος 7

ότι είναι σκόπιμο, σύμφωνα με το άρθρο 11 παράγραφος 4 στοιχείο β) της οδηγίας 91/493/ΕΟΚ, να τίθεται, στις συσκευασίες των αλιευτικών προϊόντων, σήμανση που να περιλαμβάνει το όνομα της τρίτης χώρας, τον αριθμό εγκρίσεως της εγκαταστάσεως προέλευσης και του πλοίου 7

ότι, σύμφωνα με το άρθρο 11 παράγραφος 4 στοιχείο γ) της οδηγίας 91/493/ΕΟΚ, πρέπει να καταρτιστεί κατάλογος των εγκεκριμένων εγκαταστάσεων 7 ότι ο κατάλογος αυτός πρέπει να καταρτιστεί με βάση ανακοίνωση του MPEM - CNROP - DVIS στην Επιτροπή 7 ότι εναπόκειται, λοιπόν, στο MPEM - CNROP - DVIS να διασφαλίζει την τήρηση των διατάξεων που προβλέπονται γι' αυτό το σκοπό στο άρθρο 11 παράγραφος 4 της οδηγίας 91/493/ΕΟΚ 7

ότι το MPEM - CNROP - DVIS παρέσχε επισήμως διαβεβαιώσεις όσον αφορά την τήρηση των κανόνων που αναφέρονται στο κεφάλαιο V που παραρτήματος της οδηγίας 91/493/ΕΟΚ και την τήρηση των απαιτήσεων που είναι ισοδύναμες με εκείνες που περιγράφονται στην εν λόγω οδηγία για την έγκριση των εγκαταστάσεων και του πλοίου καταψύξεως 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το «Ministθre des Pκches et de l'Ιconomie Maritime - Centre National de Recherches Ocιanographiques et des Pκches - Dιpartement Valorisation et Inspection Sanitaire (MPEM - CNROP - DVIS)» είναι η αρμόδια αρχή στη Μαυριτανία η οποία επαληθεύει και πιστοποιεί ότι τα αλιευτικά προϊόντα ανταποκρίνονται στις απαιτήσεις της οδηγίας 91/493/ΕΟΚ.

Άρθρο 2

Τα προϊόντα αλιείας και υδατοκαλλιέργειας καταγωγής Μαυριτανίας πρέπει να πληρούν τους ακόλουθους όρους:

1. Κάθε αποστολή πρέπει να συνοδεύεται από αριθμημένο πρωτότυπο υγειονομικό πιστοποιητικό, δεόντως συμπληρωμένο, με ημερομηνία και υπογραφή, αποτελούμενο από ένα μόνο φύλλο, υπόδειγμα του οποίου εμφαίνεται στο παράρτημα Α.

2. Τα προϊόντα πρέπει να προέρχονται από εγκεκριμένες εγκαταστάσεις και πλοία καταψύξεως που εμφαίνονται στον κατάλογο του παραρτήματος Β.

3. Κάθε συσκευασία, εκτός από την περίπτωση των χύμα κατεψυγμένων αλιευτικών προϊόντων που προορίζονται για την παραγωγή κονσερβών, πρέπει να φέρουν με ανεξίτηλα γράμματα τη λέξη «Μαυριτανία» και τον αριθμό εγκρίσεως της εγκαταστάσεως προέλευσης.

Άρθρο 3

1. Το πιστοποιητικό που αναφέρεται στο άρθρο 2 σημείο 1 πρέπει να συντάσσεται τουλάχιστον σε μία από τις επίσημες γλώσσες του κράτους μέλους όπου πραγματοποιείται ο έλεγχος.

2. Στο πιστοποιητικό πρέπει να εμφαίνεται το όνομα, η ιδιότητα και η υπογραφή του αντιπροσώπου του MPEM - CNROP - DVIS, καθώς και η επίσημη σφραγίδα του MPEM - CNROP - DVIS, και για τις ενδείξεις αυτές πρέπει να χρησιμοποιείται διαφορετικό χρώμα από εκείνο των άλλων ενδείξεων που περιλαμβάνονται στο πιστοποιητικό.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 28 Ιουνίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 268 της 24. 9. 1991, σ. 15.

(2) ΕΕ αριθ. L 332 της 30. 12. 1995, σ. 40.

ΠΑΡΑΡΤΗΜΑ Α

>ΑΡΧΗ ΓΡΑΦΗΚΟΥ>

ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ

για τα προϊόντα αλιείας και υδατοκαλλιέργειας καταγωγής Μαυριτανίας που προορίζονται για την Ευρωπαϊκή Κοινότητα, εκτός από τα δίθυρα μαλάκια, τα εχινόδερμα, τα χιτωνόζωα (ουροχορδωτά) και τα θαλάσσια γαστερόποδα υπό οποιαδήποτε μορφή και αν ευρίσκονται

Αριθ. αναφοράς:

Χώρα αποστολής: ΜΑΥΡΙΤΑΝΙΑ

Αρμόδια αρχή: «MINISTΘRE DES PΚCHES ET DE L'ΙCONOMIE MARITIME - CENTRE NATIONAL DE RECHERCHES OCΙANOGRAPHIQUES ET DES PΚCHES - DΙPARTEMENT VALORISATION ET INSPECTION SANITAIRE (MPEM - CNROP - DVIS)»

I. Αλιευτικά προϊόντα

Περιγραφή του προϊόντος αλιείας ή υδατοκαλλιέργειας (1)

- Είδη (επιστημονικές ονομασίες)

- Κατάσταση (2) και τρόπος επεξεργασίας:

Κωδικός αριθμός (ενδεχομένως):

Τρόπος συσκευασίας:

Αριθ. συσκευασμένων μονάδων:

Καθαρό βάρος:

Απαιτούμενη θερμοκρασία αποθήκευσης και μεταφοράς:

II. Καταγωγή αλιευτικών προϊόντων

Ονομασίες και αριθμοί επίσημης εγκρίσεως της ή (των) εγκατάστασης(-εων) που έχουν εγκριθεί από το MPEM - CNROP - DVIS για την εξαγωγή προς την ΕΟΚ:

III. Προορισμός των αλιευτικών προϊόντων

Τα αλιευτικά προϊόντα αποστέλλονται

από:

(τόπος αποστολής)

προς:

(χώρα και τόπος προορισμού)

με το εξής μεταφορικό μέσο:

Όνομα και διεύθυνση του αποστολέως:

Όνομα του παραλήπτη και διεύθυνση του τόπου παραλαβής:

(1) Διαγράψτε την περιττή ένδειξη.

(2) Ζωντανά, ψύξη, κατεψυγμένα, αλατισμένα, καπνισμένα, κονσερβοποιημένα, κ.λπ.

IV. Υγειονομική πιστοποίηση

Ο επίσημος επιθεωρητής επιβεβαιώνει ότι τα αλιευτικά προϊόντα που περιγράφονται κατωτέρω:

1. αλιεύθηκαν και υποβλήθηκαν σε επεξεργασία επί των πλοίων σύμφωνα με τους κανόνες υγιεινής που καθορίζονται από την οδηγία 92/48/ΕΟΚ 7

2. εκφορτώθηκαν, υποβλήθηκαν σε επεξεργασία και, ενδεχομένως, συσκευάστηκαν, παρασκευάστηκαν, μεταποιήθηκαν, καταψύχθηκαν και αποψύχθηκαν ή αποθηκεύτηκαν σύμφωνα με τους κανόνες υγιεινής και στα πλαίσια των απαιτήσεων των κανόνων II, III και IV του παραρτήματος της οδηγίας 91/493/ΕΟΚ 7

3. υποβλήθηκαν σε υγειονομικό έλεγχο σύμφωνα με το κεφάλαιο V του παραρτήματος της οδηγίας 91/493/ΕΟΚ 7

4. συσκευάστηκαν, προσδιορίστηκε η ταυτότητά τους, αποθηκεύτηκαν και μεταφέρθηκαν σύμφωνα με τα κεφάλαια VI, VII και VIII του παραρτήματος της οδηγίας 91/493/ΕΟΚ 7

5. δεν προέρχονται από τοξικά είδη ή από είδη που περιέχουν βιοτοξίνες 7

6. τηρούν τα οργανοληπτικά, παρασιτολογικά, χημικά ή μικροβιολογικά κριτήρια που καθορίζονται για ορισμένες κατηγορίες αλιευτικών προϊόντων από την οδηγία 91/493/ΕΟΚ και με τις αποφάσεις εφαρμογής 7

Ο υπογεγραμμένος επίσημος επιθεωρητής δηλώνει ότι έχει γνώση των διατάξεων που προβλέπονται στις οδηγίες 91/493/ΕΟΚ και 92/48/ΕΟΚ.

Έγινε ,

(τόπος) την

(ημερομηνία)

(Υπογραφή του επίσημου επιθεωρητή) (1)

Επίσημη σφραγίδα (1)

(ονομασία με κεφαλαία γραμμάτα, τίτλος και ιδιότητα του υπογράφοντος) (1)

(1) Το χρώμα της σφραγίδας και της υπογραφής πρέπει να είναι διαφορετικό του χρώματος της μελάνης που χρησιμοποιείται για τις άλλες ενδείξεις του πιστοποιητικού.

>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ Β

1. ΚΑΤΑΛΟΓΟΣ ΤΩΝ ΕΓΚΕΚΡΙΜΕΝΩΝ ΕΓΚΑΤΑΣΤΑΣΕΩΝ

>ΘΕΣΗ ΠΗΝΑΚΑ>

2. ΚΑΤΑΛΟΓΟΣ ΤΩΝ ΠΛΟΙΩΝ ΚΑΤΑΨΥΞΗΣ

>ΘΕΣΗ ΠΗΝΑΚΑ>